ועדת הכלכלה, כנסת 16, פרוטוקול מספר 502, 2005-09-21 13:30

אמנון כהן: שלום לכם, אני פותח את הדיון.

אמנון כהן: הנושא - הצעה לסדר היום (דיון מהיר), שירות הדואר הטלפוני 171.

אמנון כהן: של חה"כ עבד אלמאלכ דהאמשה, בבקשה, אדוני.

עבד-אלמאלכ דהאמשה: שלום לכם.

עבד-אלמאלכ דהאמשה: אנחנו מכירים, לפי הקול.

עבד-אלמאלכ דהאמשה: לא נפגשנו אמנם, לא ישבנו.

עבד-אלמאלכ דהאמשה: אני, כמעט בכל שבוע שיש בו דיון במליאת הכנסת, שולח דרככם פקס.

עבד-אלמאלכ דהאמשה: אני מדבר מהרכב, מהדיבורית, כי אני בדרך כלל בנסיעה בזמן הזה, ושולח פקס קצר של 2-3 שורות, כך שהעובדים התחילו להכיר אותי.

עבד-אלמאלכ דהאמשה: כשאני מתקשר יודעים מיד שזה אני, בשעה שבין 9 ל- 9 וחצי.

עבד-אלמאלכ דהאמשה: לפעמים אני מקבל שירות עדיף ומצוין.

עבד-אלמאלכ דהאמשה: זה נגמר מהר.

עבד-אלמאלכ דהאמשה: גם אני מעדיף לעשות את זה קצר, אין לי עניין להתחיל לדבר שם שעות.

עבד-אלמאלכ דהאמשה: אבל קורה לא פעם ולא פעמיים, והם כבר מכירים אותי ואני מכיר אותם, - שמתחילים לטרטר אותי.

עבד-אלמאלכ דהאמשה: אני פונה, ואומר שאני רוצה לשלוח פקס.

עבד-אלמאלכ דהאמשה: הם משאירים אותי בהמתנה, שמים מוזיקה עד שזה מתנתק.

עבד-אלמאלכ דהאמשה: לפעמים, כשזה לא מתנתק, מעבירים אותי למישהו אחר.

עבד-אלמאלכ דהאמשה: לא רוצים לעשות פקס - כנראה קשה לעשות פקס, לא אוהבים לעשות את זה, כנראה, או לא אוהבים אותי.

עבד-אלמאלכ דהאמשה: כשאני תופס מישהי בסוף, וזה מתחיל לרוץ, היא כאילו לא יודעת עברית.

עבד-אלמאלכ דהאמשה: אני אומר משפטים ברורים, משתדל להיות ברור ונכון.

עבד-אלמאלכ דהאמשה: אני מתחיל להכתיב את המילים והיא מתחילה לשגע אותי.

עבד-אלמאלכ דהאמשה: ובסוף גם שולחים את זה עם טעויות.

עבד-אלמאלכ דהאמשה: בקיצור ולעניין - יש שם 3-4 פקידות, מכירות אותי אישית, שעושות לי את המוות.

עבד-אלמאלכ דהאמשה: הן לא רוצות לשלוח את הפקסים האלה.

עבד-אלמאלכ דהאמשה: אני יכול להיות בעל דעה כזו או אחרת.

עבד-אלמאלכ דהאמשה: אני מייצג ציבור ואני נבחר כנסת.

עבד-אלמאלכ דהאמשה: אני לא אשנה את דעותיי בשבילכם.

אמנון כהן: למי מיועדים הפקסים?

עבד-אלמאלכ דהאמשה: תמיד ליושב ראש הכנסת.

עבד-אלמאלכ דהאמשה: אלה הצעות דחופות.

עבד-אלמאלכ דהאמשה: לא פעם הגעתי גם למנהל שם, והתלוננתי.

עבד-אלמאלכ דהאמשה: זה, בקיצור העניין.

עבד-אלמאלכ דהאמשה: לא יכול להיות שיישבו שם בנות, בעלות דעה נגד איש כזה או אחר, וינסו לטרטר אותו או לא לעשות את השירות נכון.

עבד-אלמאלכ דהאמשה: זו הבעיה.

עבד-אלמאלכ דהאמשה: אני רוצה לומר עוד מילה - בדרך כלל הבעיה היא רק בתל אביב.

עבד-אלמאלכ דהאמשה: בחיפה אין לי בעיות.

עבד-אלמאלכ דהאמשה: אף פעם לא היתה בעיה עם המשרד בחיפה, אם אני זוכר נכון.

עבד-אלמאלכ דהאמשה: הבעיה היא רק עם המשרד בתל אביב.

עבד-אלמאלכ דהאמשה: אתם טוענים שזה לפעמים הולך לחיפה ולפעמים לתל אביב.

עבד-אלמאלכ דהאמשה: נפגשתי אתך לא פעם, אדוני, ועשית לי שירות מצוין.

עבד-אלמאלכ דהאמשה: אבל מה לעשות?

עבד-אלמאלכ דהאמשה: זה חוזר אל הבנות והן עושות את זה.

יגאל לוי: אני מנהל אגף הדואר במשרד התקשורת ומפקח על רשות הדואר.

יגאל לוי: נמצאת כאן ז'קלין ויז'ה שהיא סגנית סמנכ"ל שיווק ומכירה ברשות הדואר ואחראית על קשרי לקוחות.

יגאל לוי: היא תיתן פרטים יותר מדויקים.

יגאל לוי: אני יכול להגיד - קודם כל, לגבי הטענה הכללית, אני לא מעלה על הדעת שזה משהו אישי נגד חבר הכנסת דהאמשה.

יגאל לוי: לנו גם לא ידוע על תלונות בכיוון של השירות של המברקה של רשות הדואר, על איזושהי תקלה בסגנון שהוא מתאר, כתופעה, או משהו כזה.

יגאל לוי: לכן, השירות, ככל הידוע לנו, כפיקוח – הוא בהחלט טוב, כמו שתיארת בתחילת הדברים.

עבד-אלמאלכ דהאמשה: אתה יודע מה?

עבד-אלמאלכ דהאמשה: אני רוצה לעשות מעצמי טיפש – יש שם בנות שלא יודעות לכתוב עברית.

עבד-אלמאלכ דהאמשה: אם הן לא עושת את זה בכוונה כנגדי- הן לא יודעות עברית.

עבד-אלמאלכ דהאמשה: ז'קלין ויז'ה: ראשית, אני רוצה להביע את התנצלותו של מנכ"ל רשות הדואר שנכנס לתפקידו רק לפני 10 ימים , ונבצר ממנו להגיע.

עבד-אלמאלכ דהאמשה: הוא ביקש באופן מיוחד להתנצל ואמר שיגיע לישיבה הבאה.

עבד-אלמאלכ דהאמשה: כמנהלת שירות לקוחות של רשות הדואר בדקתי את העניין הזה, ושוחחתי עם העוזר הפרלמנטרי שלך, מר מוחמד, כדי לקבל יותר פרטים לגבי התלונה עצמה.

עבד-אלמאלכ דהאמשה: קודם כל, אני מוכרחה להגיד לך שהתלונה הזו מאד הפתיעה את כל ראשי רשות הדואר כי אנחנו מעבירים סדנאות והדרכות לעובדים לגבי נימוס ואדיבות בנושא השירות בטלפון.

עבד-אלמאלכ דהאמשה: אני דוחה מכל וכל את העניין - -

אמנון כהן: אם חבר כנסת פונה ומבקש דיון, כנראה לא מדובר באירוע חד פעמי וכנראה זו בעיה יותר חמורה לגבי כל הציבור.

אמנון כהן: אם יודעים שמדבר חבר כנסת - דהאמשה, אם עושים זאת לחבר הכנסת, אני רק משער מה עושים לאזרח מן השורה שכוחותיו מוגבלים גם מבחינת הגשת התלונה, כי קשה מאד להגיע למנהל השירות, קשה להגיע למנכ"ל של הדואר, את הרי יודעת.

אמנון כהן: לכן אני אומר שהבעיה, מבחינתי, יותר חמורה.

אמנון כהן: ז'קלין ויז'ה: בוודאי.

אמנון כהן: ולכן, אם לא תעשו פה מעשה – וייתכן שכל האנשים נחמדים אבל יש שם אולי תפוח רקוב אחד, ותמיד זה יוצא באותה המשמרת, אתם צריכים לבדוק את זה, כי אנחנו מבזבזים זמן חשוב של הוועדה.

אמנון כהן: יושב ראש הכנסת – גם המליאה שלו קיבלה את הנושא ואני גם בפגרה עושה על זה דיון, אז בטוח שהדברים הם חשובים ביותר.

אמנון כהן: לכן, סתם הסברים לא חשובים.

אמנון כהן: אני צריך לדעת האם אתם יודעים מי זו היתה, מה היא עשתה, ומה גורלה היום.

אמנון כהן: זקלין ויז'ה: פתחתי ואמרתי שכדי לקבל יותר פרטים לגבי ימים, שעות, שהאירועים קרו בהם, התקשרתי לעוזרו הפרלמנטרי של חבר הכנסת דהאמשה, מר מוחמד.

אמנון כהן: לא יכלו לומר לי על שעות וזמנים מתי זה קרה.

אמנון כהן: אני הבנתי עם השיחה של מר מוחמד שההתקשרות של חבר הכנסת דהאמשה נעשית בטלפון הסלולרי בזמן נסיעה, ומאד יכול להיות שההאזנה לטלפון סלולרי – אולי באותו הרגע הוא עבר מנהרה והשמיעה אינה טובה.

אמנון כהן: אבל מכיוון שחבר הכנסת אינו מרוצה, שמתי לי למטרה שאם זה קורה פעם נוספת, אני מבקשת שהוא יתקשר בטלפון הישיר אלי, ואני אטפל בזה באותו רגע.

אמנון כהן: אני אאתר מי זו העובדת.

אמנון כהן: יש לנו 50 עובדים בשני מוקדים.

אמנון כהן: 2/3 נמצאים בתל אביב, ו- 1/3 נמצא בחיפה.

אמנון כהן: ולכן כדי לזהות מי זו העובדת, אני חייבת לדעת מי זו.

אמנון כהן: אני אמסור את מספר הטלפון האישי שלי.

אמנון כהן: אבל יכול להיות שיש עוד תלונות מהציבור.

אמנון כהן: זקליין ויזה: אין לנו עוד תלונות.

אמנון כהן: במפורש.

אמנון כהן: אני לא אומרת כדי ליישר קו: אני לא ארשה שברשות הדואר תהיה איזושהי תלונה כזו, ובוודאי לא על רקע פוליטי, כי אנחנו גוף א-פוליטי שנותן שירותים לכל, לכל המפלגות ולכל הדתות, אין לזה שום קשר לעניין הזה.

אמנון כהן: אתה יודע לתת תלונה ספציפית – באיזו שעה, באיזה יום?

אמנון כהן: ז'קלין ויזיה: ואפילו לשאול את המוקדנית מה שמה.

אמנון כהן: דבר לגופו של עניין, כי לא צריך בשביל בן אדם אחד 50 איש שיהיה להם על הראש - - או שאדוני יזכור, אולי בדיוק הוא עבר במנהרה, בקרבת רשת חשמל.

עבד-אלמאלכ דהאמשה: לא, לא.

עבד-אלמאלכ דהאמשה: זה מה שרציתי להגיד: אני מדבר מהסלולרי שלי עם כל העולם, ואין לי כאלה תלונות.

עבד-אלמאלכ דהאמשה: רק אצלכם.

עבד-אלמאלכ דהאמשה: באותו רגע, באותו זמן – אני מדבר עם הכנסת, יש כל מיני שיחות.

עבד-אלמאלכ דהאמשה: אני מדבר דרך אותו מכשיר עם כל העולם, ואין תלונות.

עבד-אלמאלכ דהאמשה: ז'קלין ויז'ה: יכול להיות שבמוקד, בגלל שהם יושבים עם אזניות, וזו שיחה אחרי שיחה - -

עבד-אלמאלכ דהאמשה: אין לי ספק שמדובר ב- 2-3 עובדות שעשו את זה במכוון.

עבד-אלמאלכ דהאמשה: אין לי ספק, לפי הניסיון שלי.

עבד-אלמאלכ דהאמשה: ז'קלין ויז'ה: אני אשמח אם תשאל את שם העובדת, ואני מבטיחה לך טיפול אישי.

עבד-אלמאלכ דהאמשה: לא תמיד נותנים את השם.

עבד-אלמאלכ דהאמשה: אבל אני עכשיו לומד מזה - -

אמנון כהן: תחליפו ביניכם את הטלפונים שלכם.

אמנון כהן: אולי זו תופעה, אבל אם את אומרת שלא היו עוד תלונות, אני לא יודע.

אמנון כהן: ואני מבקש - אדוני יעשה כמה ניסיונות ונפתור את הבעיה למען עם ישראל.

אמנון כהן: אני מקווה שהדיון מיצה את עצמו ושתתנו שירות טוב לציבור ולכל מי שזקוק לשירות שלכם, הישיבה נעולה .